
Αρ 


.Φύλλου 5171 


ΑΠΟΦΑΣΕΙΣ 

Αριθμ. οικ. 2/84027/Δ ΠΓΚ 

Αναμόρφωση των εγκεκριμένων αναλυτικών 
προϋπολογισμών των λοιπών φορέων Γενικής 
Κυβέρνησης, συμπεριλαμβανομένων και των 
ΑΔΑ που δεν ανήκουν στην Κεντρική Διοίκη¬ 
ση ως ειδικοί φορείς, πλην ΟΤΑ και φορέων του 
Κεφαλαίου Α' του ν.3429/2005. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4β του άρθρου 63 του 
ν.4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις» (ΑΊ 43). 

2. Τις διατάξεις του άρθρου 173 του ν.4270/2014 «Αρ¬ 
χές δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις» (ΑΊ 43). 

3. Το π.δ. 80/2016 «Ανάληψη υποχρεώσεων από τους 
διατάκτες» (ΑΊ45). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΑΊ 16). 

5. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

6. Την ανάγκη καθορισμού του πλαισίου για την ανα¬ 
μόρφωση των προϋπολογισμών των φορέων της Γενικής 
Κυβέρνησης, εξασφαλίζοντας τη χρηστή δημοσιονομική 
διαχείριση, καθώς και την απρόσκοπτη εκτέλεση των 
προϋπολογισμών των φορέων. 

7. Τογεγονόςότι απότηνπαρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Πεδίο Εφαρμογής 

Το πεδίο εφαρμογής της παρούσας απόφασης περι¬ 
λαμβάνει τους λοιπούς φορείς της Γενικής Κυβέρνησης 
(φορείς εκτός Κεντρικής Διοίκησης), συμπεριλαμβανομέ¬ 
νων και των Ανεξάρτητων Διοικητικών Αρχών (ΑΔΑ) που 
είναι φορείς της Γενικής Κυβέρνησης, αλλά δεν ανήκουν 
στην Κεντρική Διοίκηση ως ειδικοί φορείς, πλην Οργα¬ 
νισμών Τοπικής Αυτοδιοίκησης (ΟΤΑ) και φορέων του 
Κεφαλαίου Α'του ν.3429/2005 (Α'314). 


2. Ορισμοί 

Για τους σκοπούς της παρούσας απόφασης, ως ανα¬ 
μόρφωση ή τροποποίηση του προϋπολογισμού ορίζεται 
η οποιαδήποτε, κατά τη διάρκεια του οικονομικού έτους, 
μεταβολή του εγκεκριμένου αναλυτικού προϋπολογι¬ 
σμού του φορέα και ειδικότερα: 

α) η ανακατανομή πιστώσεων στο σκέλος των εξό¬ 
δων από Κωδικό Αριθμό Εξόδου σε Κωδικό Αριθμό Εξό¬ 
δου, προκειμένου περί Νομικών Προσώπων Δημοσίου 
Δικαίου (ΝΠΔΔ) ή από λογαριασμό γενικής λογιστικής 
σε λογαριασμό γενικής λογιστικής, προκειμένου περί 
Νομικών Προσώπων Ιδιωτικού Δικαίου (ΝΠΙΔ), χωρίς 
να μεταβάλλεται το συνολικό ύψος των πιστώσεων στο 
σκέλος των εξόδων του εγκεκριμένου αναλυτικού προ¬ 
ϋπολογισμού και συνεπώς ούτε το αρχικά εγκεκριμένο 
δημοσιονομικό αποτέλεσμα, 
β) η ανακατανομή των προβλεπόμενων εσόδων από 
Κωδικό Αριθμό Εσόδου σε Κωδικό Αριθμό Εσόδου, προ¬ 
κειμένου περί Νομικών Προσώπων Δημοσίου Δικαίου 
(ΝΠΔΔ) ή από λογαριασμό γενικής λογιστικής σε λογα¬ 
ριασμό γενικής λογιστικής, προκειμένου περί Νομικών 
Προσώπων Ιδιωτικού Δικαίου (ΝΠΙΔ), χωρίς να μεταβάλ¬ 
λεται το συνολικό ύψος των εσόδων του εγκεκριμένου 
αναλυτικού προϋπολογισμού και συνεπώς ούτε το αρχι¬ 
κά εγκεκριμένο δημοσιονομικό αποτέλεσμα, 
γ) η αύξηση ή μείωση του συνολικού ύψους των εσό¬ 
δων ή και του συνολικού ύψους των πιστώσεων στο σκέ¬ 
λος των εξόδων του εγκεκριμένου αναλυτικού προϋπο¬ 
λογισμού, η οποία επιφέρει ή όχι μεταβολή του αρχικά 
εγκεκριμένου δημοσιονομικού αποτελέσματος. 

3. Αναμόρφωση προϋπολογισμού με βελτίωση ή τή¬ 
ρηση δημοσιονομικού αποτελέσματος 

Οι εγκεκριμένοι αναλυτικοί προϋπολογισμοί των φο¬ 
ρέων δύνανται να αναμορφώνονται, κατά τη διάρκεια 
του οικονομικού έτους, εφόσον βελτιώνεται ή τηρείται 
τουλάχιστον το αρχικά εγκεκριμένο δημοσιονομικό απο¬ 
τέλεσμα, χωρίς να απαιτείται προηγούμενη έγκριση του 
Υπουργού Οικονομικών. Ωστόσο, δεν επιτρέπεται μείω¬ 
ση πιστώσεων που έχουν προβλεφθεί για αποδοχές τα¬ 
κτικού προσωπικού, συντάξεις, μερίσματα, βοηθήματα 
και επιδόματα, για την αύξηση πιστώσεων στο σκέλος 
των εξόδων που αφορούν άλλες κατηγορίες δαπανών. 

Οι εγκεκριμένοι αναλυτικοί προϋπολογισμοί δύνανται 
να αναμορφώνονται και στην περίπτωση χρήσης ταμεία- 

κών διαθεσίμων, εφόσον τηρείται το αρχικά εγκεκριμένο 
δημοσιονομικό αποτέλεσμα, χωρίς να απαιτείται προη¬ 
γούμενη έγκριση του Υπουργού Οικονομικών. 

Οσον αφορά τα ΝΠΔΔ, στην περίπτωση χρήσης ταμεια¬ 
κών διαθεσίμων για εξόφληση απλήρωτων υποχρεώσε¬ 
ων προηγούμενων οικονομικών ετών, οι εγκεκριμένοι 
αναλυτικοί προϋπολογισμοί δύνανται να αναμορφώνο¬ 
νται όταν οι σχετικές πιστώσεις δεν έχουν προβλεφθεί 
στο σκέλος των εξόδων του προϋπολογισμού τρέχοντος 
έτους, εφόσον οι σχετικές υποχρεώσεις: 

• έχουν καταγραφεί και εμφανίζονται στα βιβλία του 
φορέα, βάσει τιμολογίου ή άλλου ισοδύναμου εγγράφου, 
κατά τη λήξη του προηγούμενου οικονομικού έτους και 

• έχουν υποβληθεί στο Γενικό Λογιστήριο του Κρά¬ 
τους στο πλαίσιο της υποβολής μηνιαίων οικονομικών 
στοιχείων, μέσω της ειδικής ηλεκτρονικής πλατφόρμας 
(σύνοψη θ-ροΓΐ3ΐ). 

Στην ανωτέρω περίπτωση δεν απαιτείται αναμόρφω¬ 
ση όταν οι σχετικές πιστώσεις έχουν προβλεφθεί στο 
σκέλος των εξόδων του προϋπολογισμού τρέχοντος 
έτους. 

Όσον αφοράταΝΠΙΔ, στην περίπτωση χρήσης ταμειακών 
διαθεσίμων για την εξόφληση απλήρωτων υποχρεώσε¬ 
ων προηγούμενων οικονομικών ετών, εφόσον οι σχετι¬ 
κές υποχρεώσεις: 

• έχουν λογιστικοποιηθεί και εμφανίζονται στα βιβλία 
του φορέα στα προηγούμενα οικονομικά έτη και 

■ έχουν υποβληθεί στο Γενικό Λογιστήριο του Κρά¬ 
τους, στο πλαίσιο της υποβολής μηνιαίων οικονομικών 
στοιχείων, μέσω της ειδικής ηλεκτρονικής πλατφόρμας 
(σύνοψη θ-ροτΐθΙ), 

δεν απαιτείται πρόβλεψη των σχετικών πιστώσεων 
ούτε αναμόρφωση των εγκεκριμένων προϋπολογισμών. 

Οι λόγοι αναμόρφωσης πρέπει να τεκμηριώνονται 
επαρκώς και η αναγκαιότητα και σκοπιμότητα της ανα¬ 
μόρφωσης αξιολογείται από την οικεία Γενική Διεύθυν¬ 
ση Οικονομικών Υπηρεσιών (ΓΔΟΥ) του εποπτεύοντος 
Υπουργείου. 

4. Αναμόρφωση προϋπολογισμού με επιδείνωση δη¬ 
μοσιονομικού αποτελέσματος 

Κατ’ εξαίρεση, οι εγκεκριμένοι αναλυτικοί προϋπολο¬ 
γισμοί των φορέων δύνανται να αναμορφώνονται, με 
επιδείνωση του αρχικά εγκεκριμένου δημοσιονομικού 
αποτελέσματος, για τους παρακάτω λόγους: 

α) Έκτακτα γεγονότα, όπως φυσικές καταστροφές και 
κοινωνικές αναταράξεις, που προκαλούν δαπάνες που 
δεν ήταν δυνατόν να προβλεφθούν κατά την ολοκλήρω¬ 
ση των διαδικασιών του άρθρου 54 του ν. 4270/2014 για 
τους συνοπτικούς προϋπολογισμούς. 

β) Εφαρμογή νομοθετικών ρυθμίσεων, κανονιστικών 
πράξεων και εγκυκλίων, οι οποίες τίθενται σε ισχύ μετά 
την ολοκλήρωση των διαδικασιών του άρθρου 54 του 
ν. 4270/2014 για τους συνοπτικούς προϋπολογισμούς. 

γ) Εκτέλεση τελεσίδικων και εκτελεστών δικαστικών 
αποφάσεων, οι οποίες περιέρχονται στο φορέα μετά 
την ολοκλήρωση των διαδικασιών του άρθρου 54 του 
ν. 4270/2014 για τους συνοπτικούς προϋπολογισμούς, 
υπό την απαραίτητη προϋπόθεση της ύπαρξης βεβαίω¬ 
σης από την αρμόδια οικονομική υπηρεσία του φορέα 


ότι η δικαστική απόφαση είναι τουλάχιστον τελεσίδικη 
και εκτελεστή ή προσωρινά εκτελεστή, λαμβάνοντας 
υπόψη τις οδηγίες που παρέχονται από τις αρμόδιες 
υπηρεσίες του Γενικού Λογιστηρίου του Κράτους. 

δ) Εφαρμογή των διατάξεων του άρθρου 15 «Κάλυψη 
δαπάνης μισθοδοσίας υπαλλήλων εποπτευόμενων φο¬ 
ρέων» του ν. 4440/2016 (Α'224) για τις περιπτώσεις που 
επιφέρει επιδείνωση του αρχικά εγκεκριμένου δημοσι¬ 
ονομικού αποτελέσματος. 

ε) Επιστροφή αχρεωστήτως εισπραχθέντων ποσών, 
απόδοση ποσών από μερίσματα ή άλλους λόγους και 
επιστροφή επιχορήγησης προηγούμενων οικονομικών 
ετών η οποία δεν χρησιμοποιήθηκε για το σκοπό για τον 
οποίο χορηγήθηκε. 

στ) Κάλυψη υποχρεώσεων τρέχοντος οικονομικού 
έτους για εφάπαξ αποζημιώσεις σε υπαλλήλους ΙΔΑΧ 
που συνταξιοδοτούνται. 

ζ) Εξόφληση υποχρεώσεων τρέχοντος οικονομικού 
έτους, για τις οποίες ενισχύθηκε ο προϋπολογισμός κατά 
τη διάρκεια του τελευταίου μήνα του προηγούμενου 
οικονομικού έτους, με έκτακτη, πέραν της προβλεπόμε- 
νης στον προϋπολογισμό του φορέα, επιχορήγηση από 
τον Κρατικό Προϋπολογισμό, υπό την προϋπόθεση ότι 
η έκτακτη αυτή επιχορήγηση εισπράχθηκε και εμφα¬ 
νίστηκε στα βιβλία του φορέα, κατά το προηγούμενο 
οικονομικό έτος. 

η) Εξόφληση υποχρεώσεων τρέχοντος οικονομικού 
έτους για επενδυτικά προγράμματα και συνεχιζόμενα 
έργα, με χρήση επιχορηγήσεων που εισπράχθηκαν και 
εμφανίστηκαν στα βιβλία του φορέα κατά τα προηγού¬ 
μενα οικονομικά έτη στο πλαίσιο των συγκεκριμένων 
επενδυτικών προγραμμάτων και συνεχιζόμενων έργων. 

θ) Εξόφληση υποχρεώσεων τρέχοντος οικονομικού 
έτους που αφορούν στην πραγματοποίηση προμηθειών, 
παροχή υπηρεσιών και εκτέλεση δημόσιων έργων που 
προκύπτουν από προκήρυξη ή κατακύρωση ή σύμβαση 
ή ματαίωση της διαδικασίας σύναψης δημόσιας σύμβα¬ 
σης, προηγούμενων οικονομικών ετών, σύμφωνα με τις 
κείμενες διατάξεις περί δημοσίων συμβάσεων, εφόσον 
ισχύουν σωρευτικά τα εξής: 

αα) είχε εκδοθεί απόφαση ανάληψης υποχρέωσης 
από εγκεκριμένη πίστωση του προϋπολογισμού για το 
συνολικό ύψος των υποχρεώσεων ή μέρος αυτών, κατά 
το προηγούμενο οικονομικό έτος, 
ββ) δεν τιμολογήθηκαν οι σχετικές υποχρεώσεις, κατά 
το προηγούμενο οικονομικό έτος, 
γγ) έχει διενεργηθεί ανατροπή της ανάληψης, σύμ¬ 
φωνα με τα οριζόμενα στην παρ. 2 του άρθρου 4 του 
π.δ/τος 80/2016. 

ι) Εξόφληση συγκεκριμένων δαπανών τρέχοντος οι¬ 
κονομικού έτους εφόσον συνδέονται άμεσα με τακτικά 
ή έκτακτα έσοδα, τα οποία εισπράχθηκαν και εμφανί¬ 
στηκαν στα βιβλία του φορέα κατά τα προηγούμενα 
οικονομικά έτη. 

ια) Κάλυψη δαπανών των Ανώτατων Εκπαιδευτι¬ 
κών Ιδρυμάτων, οι οποίες προκύπτουν από την εφαρ¬ 
μογή των διατάξεων της παρ. 10 του άρθρου 39 του 
ν. 4186/2013 (Α' 193), της περίπτωσης α της παρ. 7 του 
άρθρου 59 του ν.4485/2017 (ΑΊ 14) και της παρ.7 του 
άρθρου 29 του ν. 4009/2011 (ΑΊ 95). 

ιβ) Άλλες εξαιρετικές ή ειδικές περιπτώσεις, εφόσον 
αιτιολογούνται επαρκώς. 

Στις ανωτέρω περιπτώσεις δεν απαιτείται αναμόρφω¬ 
ση προϋπολογισμού, όταν οι σχετικές πιστώσεις έχουν 
προβλεφθεί στο σκέλος των εξόδων του προϋπολογι¬ 
σμού τρέχοντος έτους. 

Για τις περιπτώσεις ζ ως και ια, οι εγκεκριμένοι αναλυτικοί 
προϋπολογισμοί αναμορφώνονται με χρήση ταμειακών 
διαθεσίμων. Γ ια τις λοιπές περιπτώσεις δύνανται να ανα¬ 
μορφώνονται και χωρίς να γίνεται ταυτόχρονη χρήση 
ταμειακών διαθεσίμων. 

Για τις περιπτώσεις α και ιβ απαιτείται προηγούμενη 
έγκριση του Υπουργού Οικονομικών, ανεξαρτήτως της 
χρήσης ή μη ταμειακών διαθεσίμων. Για τις λοιπές πε¬ 
ριπτώσεις της παρούσας παραγράφου, δεν απαιτείται 
προηγούμενη έγκριση του Υπουργού Οικονομικών. 

5. Διαδικασία αναμόρφωσης προϋπολογισμών 

Η διαδικασία αναμόρφωσης των εγκεκριμένων προϋ¬ 
πολογισμών των φορέων, καθορίζεται ως εξής: 

α) Το αίτημα αναμόρφωσης υποβάλλεται από τον προ¬ 
ϊστάμενο οικονομικών υπηρεσιών του φορέα στην οικεία 
Γενική Διεύθυνση Οικονομικών Υπηρεσιών (ΓΔΟΥ), συ- 
νοδευόμενο από αντίγραφο της εγκριτικής πράξης του 
αρμόδιου οργάνου διοίκησης του φορέα, αιτιολογική 
έκθεση του προϊσταμένου οικονομικών υπηρεσιών του 
φορέα, όπου τεκμηριώνονται επαρκώς η ανάγκη και οι 
λόγοι αναμόρφωσης, και τυχόν υποστηρικτικά στοιχεία. 
Η αναγκαιότητα και σκοπιμότητα της αναμόρφωσης 
αξιολογείται από την οικεία ΓΔΟΥ του εποπτεύοντος 
Υπουργείου. 

Ειδικά για τις ΑΔΑ, η ανάγκη αναμόρφωσης του προϋ¬ 
πολογισμού εξετάζεται από το αρμόδιο όργανο διοίκη¬ 
σης, λαμβάνοντας υπόψη αντίστοιχη έκθεση του προ¬ 
ϊσταμένου οικονομικών υπηρεσιών της ΑΔΑ και τυχόν 
υποστηρικτικά στοιχεία. 

β) Για τις περιπτώσεις που απαιτείται προηγούμενη 
έγκριση του Υπουργού Οικονομικών, το αίτημα αναμόρ¬ 
φωσης αποστέλλεται από την οικεία ΓΔΟΥ στη Διεύθυν¬ 
ση Προϋπολογισμού Γενικής Κυβέρνησης (ΔΠΓΚ) του 
Γενικού Λογιστηρίου του Κράτους (ΓΛΚ), συνοδευόμενο 
από εισήγηση και αναλυτική έκθεση του οικείου Γενικού 
Διευθυντή Οικονομικών Υπηρεσιών, καθώς και τυχόν 
υποστηρικτικά στοιχεία. 

Ειδικά για τις ΑΔΑ, το αίτημα αναμόρφωσης αποστέλ- 
λεται από την οικεία οικονομική υπηρεσία απευθείας 
στη ΔΠΓΚ του ΓΛΚ, συνοδευόμενο από αντίστοιχη εισή¬ 
γηση και αναλυτική έκθεση του οικείου προϊσταμένου 
οικονομικών υπηρεσιών, καθώς και τυχόν υποστηρικτικά 
στοιχεία. 

Η έκθεση περιλαμβάνει αναλυτική αναφορά των λό¬ 
γων για την αναμόρφωση και των επιπτώσεων επί του 
σκέλους των εσόδων και των εξόδων, του δημοσιονομι¬ 
κού αποτελέσματος και των υποχρεώσεων του φορέα. 

Το αίτημα πρέπει να είναι βάσιμο και επαρκώς αιτιολο¬ 
γημένο και να μην θέτει σε κίνδυνο τους δημοσιονομι¬ 
κούς στόχους του εκάστοτε ισχύοντος Μεσοπρόθεσμου 
Πλαισίου Δημοσιονομικής Στρατηγικής. 

γ) Οι αναμορφωμένοι προϋπολογισμοί υιοθετούνται 
από τα αρμόδια όργανα διοίκησης των φορέων και 


εγκρίνονται με απόφαση του εποπτεύοντος Υπουργού, 
μετά από εισήγηση του οικείου Γενικού Διευθυντή Οικο¬ 
νομικών Υπηρεσιών. 

Ειδικά για τις ΑΔΑ, οι αναμορφωμένοι προϋπολογισμοί 
υιοθετούνται και εγκρίνονται με απόφαση του αρμόδιου 
οργάνου διοίκησης της ΑΔΑ, μετά από εισήγηση του 
οικείου προϊσταμένου οικονομικών υπηρεσιών. 

Στις περιπτώσεις που απαιτείται προηγούμενη έγκριση 
του Υπουργού Οικονομικών, οι αναμορφωμένοι προϋπο¬ 
λογισμοί εγκρίνονται μόνο κατόπιν παροχής της σχετικής 
έγκρισης του Υπουργού Οικονομικών, με απόφαση του 
εποπτεύοντος Υπουργού του φορέα, μετά από εισήγηση 
του οικείου Γενικού Διευθυντή Οικονομικών Υπηρεσιών 
και ειδικά για τις ΑΔΑ, με απόφαση του αρμοδίου οργά¬ 
νου διοίκησης της ΑΔΑ, μετά από εισήγηση του οικείου 
προϊσταμένου οικονομικών υπηρεσιών. 

δ) Οι σχετικές αποφάσεις για την αναμόρφωση των 
προϋπολογισμών κοινοποιούνται στις αρμόδιες Δημο¬ 
σιονομικές Υπηρεσίες Εποπτείας και Ελέγχου (ΔΥΕΕ) του 
ΓΛΚ. Ειδικά στις περιπτώσεις που μεταβάλλεται το δημο¬ 
σιονομικό αποτέλεσμα ή απαιτείται προηγούμενη έγκρι¬ 
ση του Υπουργού Οικονομικών, οι σχετικές αποφάσεις 
κοινοποιούνται επιπλέον στη ΔΠΓΚ και στη Διεύθυνση 
Προγραμματισμού και Δημοσιονομικών Στοιχείων του 
ΓΛΚ. 

Ειδικά για τις ΑΔΑ, οι σχετικές αποφάσεις κοινοποι¬ 
ούνται στη ΔΠΓΚ και στη Διεύθυνση Προγραμματισμού 
και Δημοσιονομικών Στοιχείων του ΓΛΚ, εφόσον μετα¬ 
βάλλεται το δημοσιονομικό αποτέλεσμα ή απαιτείται 
προηγούμενη έγκριση του Υπουργού Οικονομικών. 

ε) Ειδικά όσον αφορά στους Ειδικούς Λογαριασμούς 
Κονδυλίων Έρευνας (ΕΛΚΕ), για τη διαδικασία αναμόρ¬ 
φωσης των εγκεκριμένων προϋπολογισμών τους και τη 
χρήση ταμειακών διαθεσίμων, εφαρμόζονται οι διατά¬ 
ξεις των άρθρων 59 και 61 του ν. 4485/2017 «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις» (ΑΊ14). 

στ) Σε περιπτώσεις που τα στοιχεία εκτέλεσης του ετή¬ 
σιου προϋπολογισμού του εκάστοτε φορέα αποκλίνουν 
από τους δημοσιονομικούς στόχους, οι αποφάσεις ανα¬ 
μόρφωσης προϋπολογισμών με τις οποίες έχει μεταβλη¬ 
θεί το αρχικά εγκεκριμένο δημοσιονομικό αποτέλεσμα, 
αναφέρονται αναλυτικά στην προβλεπόμενη έκθεση 
αιτιολόγησης των αποκλίσεων που υποβάλλεται από 
τον προϊστάμενο οικονομικών υπηρεσιών, σύμφωνα με 
την αριθ. 2/2179/ΔΠΓΚ/09.01.2018 (Β'23) απόφαση του 
Αναπληρωτή Υπουργού Οικονομικών. 

Από την έναρξη ισχύος της παρούσας απόφασης 
καταργείται η αριθ. 2/69327/ΔΠΓΚ/25.9.2018 (Β'4300) 
όμοια απόφαση. 

Η ισχύςτης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5171/16.11.2018 


=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























